Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 529

(186) A minõségi és a mennyiségi szelektív forgalmazást a csoportmentesítési rendelet a 30%-os piaci részesedési határig mentesíti, akkor is, ha össze van kapcsolva más, nem szigorú vertikális korlátozásokkal, mint például a versenytilalom vagy a kizárólagos forgalmazás, feltéve, hogy a felhatalmazott forgalmazók általi, egymás és a végsõ fogyasztók felé történõ aktív értékesítéseket nem korlátozzák. A csoportmentesítési rendelet az érintett termék jellegére való tekintet nélkül mentesíti a szelektív forgalmazást. Ha azonban a termék jellege nem teszi szükségessé a szelektív forgalmazást, akkor az ilyen forgalmazási rendszer általában nem eredményez olyan hatékonyságnövelõ hatásokat, amelyek képesek ellensúlyozni a márkán belüli versenyt érintõ komoly csökkenést. Ha érzékelhetõ versenyellenes hatások jelentkeznek, akkor valószínû, hogy a csoportmentesítési rendelet kedvezményét visszavonják. Ezenkívül az alábbi iránymutatás segíti a párhuzamos szelektív forgalmazási hálózatokból eredõ halmozott hatások eseteiben történõ értékelést, illetve a szelektív forgalmazás olyan egyedi esetekben történõ értékelését, amelyek nem tartoznak a csoportmentesítési rendelet hatálya alá.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes